钦定古今图书集成/理学汇编/学行典/第271卷 > 虞原璩 李德基
## 钦定古今图书集成/理学汇编/学行典/第271卷 > 虞原璩 李德基

按《明外史隐逸传》：“虞原璩，字叔囿，温州瑞安人也。博
涉经史。成祖朝以善书荐，与修《永乐大典》。书成将授
官，以母老辞归。宣德时，知府何文渊时乘小艇访之，
相与辩难书史，商确时事，各极懽而罢。一夕，文渊忽
至，坐语久之，不觉夜半，村落无从觅酒，文渊笑曰：‘酰可代也’。乃出新酰，佐以蔬韭，对酌剧论，时人谓之醋”
交。同邑李德基亦善者，应荐，母老辞归。文渊亦礼敬
之，粟饭藜羹，未尝不饱。时语人曰：“吾守温州，于瑞安
得二隐君子焉。”